MINISTARSTVO POLJOPRIVREDE

Na temelju članka 18. stavka 7. Zakona o komasaciji poljoprivrednog zemljišta (»Narodne novine«, broj 46/2022), ministrica poljoprivrede donosi

# PRAVILNIK

# O POSTUPKU I MJERILIMA OBJAVE JAVNOG POZIVA ZA PROVOĐENJE KOMASACIJE TE MJERILIMA ZA ODABIR ODREĐENOG PODRUČJA PREMA JAVNOM POZIVU

**I. OSNOVNE ODREDBE**

*Predmet Pravilnika*

## Članak 1.

1. Ovim Pravilnikom propisuje se postupak i mjerila za objavu javnog poziva za provođenje komasacije, te mjerila za odabir određenog područja prema javnom pozivu radi ispunjenja programa komasacije poljoprivrednog zemljišta (u daljnjem tekstu: Program).
2. Postupci i mjerila utvrđena ovim Pravilnikom primjenjuju tijela koja pokreću postupak provođenja komasacije raspolažući financijskim sredstvima iz javnih izvora financiranja u skladu s Programom.
3. Ako posebnim propisom nije drugačije određeno odredbe ovoga Pravilnika primjenjuju se kada se za pokretanja i provođenje komasacije odobravaju financijska sredstva iz javnih izvora za:

– provedbu komasacije kojom se ispunjavaju ciljevi i prioriteti određeni strateškim i planskim dokumentima

– provedbu nacionalnih, regionalnih i lokalnih javnih potreba u svrhu komasacije utvrđenih posebnim zakonom

– sufinanciranje korisnika financiranja za komasaciju kada je financiranje komasacije ugovoreno iz fondova Europske unije i inozemnih javnih izvora

– podršku institucionalnim i organizacijskim potrebama komasacije

– donacije za potrebe komasacije

– druge oblike i namjene dodjele financijskih sredstava iz javnih izvora ako posebnim propisom nije drugačije određeno.

1. Odredbe ovoga Pravilnika se na odgovarajući način primjenjuju i kada se korisniku odobravaju nefinancijske podrške u pravima, pokretninama i nekretninama za pokretanje i provođenje komasacije na određeno području.

*Pojmovi*

## Članak 2.

1. Pojmovi korišteni u ovom Pravilniku te aktima koji se donose na temelju njega imaju sljedeće značenje:
	1. ***Javni poziv*** je javni poziv za provođenje komasacije na određenom području objavljen u skladu s Programom
	2. ***kriterij*** je mjerilo za odabir odgovarajućeg područja komasacije uz koji je dodana vrijednost bodova kojim se vrednuje prijava na Javni poziv
2. Pojmovi propisani člankom 6. Zakona o komasaciji poljoprivrednog zemljišta (»Narodne novine«, broj 46/2022 – u daljnjem tekstu: Zakon) imaju jednako značenje u ovom Pravilniku te aktima koji se donose na temelju njega.
3. Izrazi koji se koriste u ovome Pravilniku, a imaju rodno značenje odnose se jednako na muški i ženski rod.

**II. JAVNI POZIV**

*Povjerenstvo za provedbu Javnog poziva*

## Članak 3.

1. Ministar nadležan za poljoprivredno zemljište (u daljnjem tekstu: ministar) odlukom osniva i imenuje povjerenstvo za provedbu Javnog poziva (u daljnjem tekstu: Povjerenstvo).
2. Povjerenstvo iz stavka 1. ovoga članka sastoji se od pet članova iz redova državnih dužnosnika i državnih službenika zaposlenih u Ministarstvu nadležnom za poljoprivredno zemljište (u daljnjem tekstu: Ministarstvo) i Državnoj geodetskoj upravi, i to: predsjednika, tajnika i jednog člana kao predstavnike Ministarstva te zamjenika predsjednika i jednog člana kao predstavnike Državne geodetske uprave.
3. Članovi Povjerenstva iz stavka 1. ovoga članka ne smiju biti u sukobu interesa, o čemu moraju potpisati posebnu izjavu.

*Objavljivanje javnog poziva*

## Članak 4.

1. Ministar donosi odluku o objavljivanju Javnog poziva ako su financijska sredstva osigurana u skladu s Programom te dostupna za pokretanje i provođenje postupka komasacije.
2. Ministarstvo najkasnije u roku od 30 dana od dana donošenja odluke iz stavka 1. ovoga članka objavljuje Javni poziv na mrežnim stranicama Ministarstva i u »Narodnim novinama«, te na dan objave Javni poziv dostavlja putem elektroničke pošte i udrugama koje na nacionalnoj razini predstavljaju jedinice lokalne i područne (regionalne) samouprave.
3. Ako Ministarstvo objavi Javni poziv kao otvoreni postupak, može ga izmijeniti i dopuniti, a izmjene i dopune objavljuju se u skladu sa stavkom 2. ovoga članka.

*Sadržaj javnog poziva*

## Članak 5.

1. Javni poziv ima sljedeći sadržaj:
	1. **tekst s uputama za prijavu na Javni poziv:**
* naslov, tekst i svrha Javnog poziva te opće informacije o Javnom pozivu
* uvjeti za prijavu i postupak prijave na Javni poziv
* postupak provedbe Javnog poziva
* raspoloživa i dostupna financijska sredstva
* prihvatljivi prijavitelji i prihvatljive aktivnosti
* administrativni podaci, pitanja i odgovori
	1. **popis obrazaca koje je potrebno popuniti i dostaviti uz prijavu na Javni poziv**
	2. **popis dokumentacije koju je potrebno dostaviti uz prijavu na Javni poziv**
	3. **izvještajni obrazac.**
1. Sadržaj Javnog poziva iz stavka 1. ovoga članka se može mijenjati radi ispunjenja uvjeta za ostvarenje financijskih sredstava koje osiguravaju:
2. fondovi Europske unije
3. državni proračun
4. proračun jedinica lokalne i područne (regionalne) samouprave
5. donacije i
6. druge zainteresirane pravne i fizičke osobe.
7. Obrasci koje je potrebno popuniti i dostaviti uz prijavu na Javni poziv objavljuju se kao sastavni dio Javnog poziva samo na mrežnim stranicama Ministarstva.
8. Javnim pozivom se može odrediti da se prijava i dokumentacija, ukupno ili dio, dostavlja u elektronskom obliku na e-poštu navedenu u Javnom pozivu i/ili na uređaju za pohranu podataka s integriranim USB sučeljem.

*Mjerila za objavu javnog poziva*

## Članak 6.

1. Na Javni poziv koji se provodi radi ispunjenja Programa kao prihvatljivi prijavitelji mogu se prijaviti jedinice lokalne samouprave odnosno Grad Zagreb.
2. Ministarstvo objavljuje odluku o odabiru područja za provođenje komasacije koja su odabrana po podnesenim prijavama na Javni poziv u skladu s Programom.
3. Ministarstvo je obvezno primjenjivati odredbe Zakona, ovoga Pravilnika i Javnog poziva na način koji omogućava ekonomično trošenje sredstava, u svrhu učinkovite provedbe komasacije radi ispunjenja Programa.

**III. PRIJAVA NA JAVNI POZIV**

*Općenito o prijavi na javni poziv i administrativna provjera*

## Članak 7.

1. Prijava **s propisanom dokumentacijom** se podnosi Ministarstvu u skladu s objavljenim Javnim pozivom kojim se uređuje i rok prijave.
2. Administrativnu provjeru prijave dostavljene na Javni poziv obavlja Povjerenstvo za odabir.
3. U provedbi administrativne provjere iz stavka 3. ovoga članka utvrđuje se je li prijava potpuna i je li pravodobno podnesena, u skladu s uvjetima Javnog poziva i odredbama ovoga Pravilnika.
4. Prijava koja je podnesena izvan roka neće se uputiti u daljnji postupak vrednovanja, a podnositelj pravodobne prijave s nepotpunom dokumentacijom će se pozvati na dopunu dokumentacije, o čemu Ministarstvo donosi odluku koju objavljuje na mrežnim stranicama u roku od 15 dana od dana utvrđenja da je prijava nepotpuna odnosno nepravodobna.

*Dokumentacija uz prijavu na javni poziv*

## Članak 8.

1. Dokumentacija koju je potrebno dostaviti uz prijavu na Javni poziv je sljedeća:
2. **popis svih katastarskih čestica** komasacijskog područja koje se predlaže za komasaciju koji osim imena i matičnog broja katastarske općine sadrži i podatke o broju katastarske čestice, površini i načinu uporabe katastarske čestice te upisanim osobama:
	* 1. iz zemljišne knjige:
* s uknjiženim pravom vlasništva Republike Hrvatske
* s uknjiženim pravom vlasništva pravnih ili fizičkih osoba
* za ostalo zemljište
	+ 1. iz posjedovnih listova:
* s upisom posjeda Republike Hrvatske
* s upisom posjeda pravnih ili fizičkih osoba
* za ostalo zemljište
1. grafički prikaz komasacijskog područja koje se predlaže za komasaciju (kojem je grafička osnova katastarski plan) na kojem su označene granice prijedloga komasacijskog područja i granice zemljišta koje se predlaže za komasacijsku gromadu te katastarske čestice i to:
* katastarske čestice iz prijedloga komasacijskog područja koje ne ulaze u prijedlog komasacijske gromade
* katastarske čestice iz prijedloga komasacijskog područja koje ulaze u prijedlog komasacijske gromade
1. grafički prikaz (kojem je grafička osnova digitalni ortofotoplan) na kojem su označene granice prijedloga komasacijskog područja i granice zemljišta koje se predlaže za komasacijsku gromadu, a koji prikazuje:
* postojeće stanje putne i kanalske mreže
* postojeća obilježja krajobraza koja su evidentirana u službenim evidencijama
* položaj zemljišta u vlasništvu Republike Hrvatske
* položaj zemljišta u vlasništvu fizičkih i pravnih osoba
* položaj ostalog zemljišta
1. Popis katastarskih čestica s iskazom površina katastarskih čestica iz prijedloga komasacijskog područja te grafički prikaz (kojem je grafička osnova digitalni ortofotoplan) na kojem su označene granice prijedloga komasacijskog područja i granice zemljišta koje se predlaže za komasacijsku gromadu, a koji prikazuje:
* vinograde
* voćnjake
* maslinike
* ribnjake
* na kojima postoji jednostavna i druga građevina u skladu s pravilnikom kojim se uređuje određivanje jednostavnih i drugih građevina i radova u svrhu poljoprivredne djelatnosti za koje se komasacija može provoditi bez suglasnosti
* na kojima su radovi izvedeni u skladu s pravilnikom kojim se uređuje određivanje jednostavnih i drugih građevina i radova u svrhu poljoprivredne djelatnosti za koje se komasacija može provoditi bez suglasnosti
1. podatke za prijedlog komasacijskog područja:
* ime i matični broj katastarske općine
* ukupnu površinu
* ukupan broj katastarskih čestica
* prosječna veličina katastarskih čestica u vlasništvu Republike Hrvatske
* prosječna veličina katastarskih čestica u vlasništvu fizičkih i pravnih osoba
* prosječna veličina katastarskih čestica koje je ostalo zemljište
1. podatke za prijedlog komasacijske gromade:
* ime i matični broj katastarske općine
* ukupnu površinu
* ukupan broj katastarskih čestica
* prosječna veličina katastarskih čestica u vlasništvu Republike Hrvatske
* prosječna veličina katastarskih čestica u vlasništvu fizičkih i pravnih osoba
* prosječna veličina katastarskih čestica koje je ostalo zemljište
1. predviđene radove komasacije
2. očitovanje nadležnog upravnog tijela jedinice lokalne i područne (regionalne) samouprave je li za katastarske čestice s popisa iz točke 1. ovoga stavka u vlasništvu su Republike Hrvatske, podnesen zahtjev za povrat imovine sukladno Zakonu o naknadi za imovinu oduzetu za vrijeme jugoslavenske komunističke vladavine (»Narodne novine«, broj 92/96, 39/99, 92/99, 43/00, 131/00, 27/01, 34/01, 118/01 i 80/02)
3. uvjerenje nadležnog upravnog tijela jedinice lokalne i područne (regionalne) samouprave nadležnog za prostorno uređenje nalaze li se, prema važećem prostornom planu uređenja, katastarske čestice s popisa iz točke 1. ovoga stavka izvan granica građevinskog područja
4. uvjerenje nadležne jedinice lokalne samouprave odnosno Grada Zagreba da katastarske čestice s popisa iz točke 1. ovoga stavka nisu dane u neki od oblika raspolaganja državnim poljoprivrednim zemljištem
5. posebni uvjeti zaštite prirode koje utvrđuje tijelo državne uprave nadležno za poslove zaštite prirode, ako se katastarske čestice s popisa iz točke 1. ovoga stavka nalaze unutar zaštićenog područja
6. akt nadležnog tijela o prihvatljivosti zahvata komasacije za ekološku mrežu sukladno propisima kojima se uređuje zaštita prirode
7. očitovanje Hrvatskih voda jesu li katastarske čestice s popisa iz točke 1. ovoga stavka vodno dobro, jesu li obuhvaćene nekim od vodopravnih akata, odnosno pripadaju li zonama sanitarne zaštite izvorišta.
8. očitovanje Ministarstva unutarnjih poslova nalaze li se katastarske čestice s popisa iz točke 1. ovoga stavka u minski sumnjivom području katastarskih općina u Republici Hrvatskoj u kojima je utvrđeno postojanje minski sumnjivih površina
9. očitovanje Hrvatskih šuma d.o.o. – Uprave šuma podružnice koja je nadležna jesu li su katastarske čestice s popisa iz točke 1. ovoga stavka obuhvaćene šumskogospodarskim planovima
10. očitovanje Hrvatskih autocesta d.o.o. nalaze li se katastarske čestice s popisa iz točke 1. ovoga stavka na trasi buduće autoceste
11. očitovanje Hrvatskih cesta d.o.o. nalaze li se katastarske čestice s popisa iz točke 1. ovoga stavka na trasi buduće ceste
12. očitovanje HŽ Infrastrukture d.o.o. nalaze li se katastarske čestice s popisa iz točke 1. ovoga stavka na trasi buduće željezničke pruge
13. suglasnost vlasnika poljoprivrednog zemljišta na prijedlog idejnog rješenja iz točke 1. podtočke e) ovoga stavka radi provedbe komasacije u skladu sa Zakonom.
14. Podaci iz stavka 1. ovoga članka upisuju se u Prilog koji je sastavni dio ovoga Pravilnika, a popunjeni Prilog zajedno s dokumentacijom, dostavlja se u skladu s Javnim pozivom.

**IV. MJERILA ZA ODABIR**

*Općenito o mjerilima za odabir*

## Članak 9.

1. Utvrđenje određenog područja iz prijava na Javni poziv koji su zadovoljili uvjete administrativne provjere iz članka 8. stavka 2. ovoga Pravilnika kao odgovarajućeg područja za provedbu komasacije provodi Povjerenstvo za odabir u skladu s kriterijima iz članka 7. ovoga Pravilnika, samo ako sadrže dokaze prema kojima ispunjavaju sljedeća mjerila:
2. suglasnost vlasnika poljoprivrednog zemljišta koje se prijavljuje za komasaciju od najmanje 50 % + 1 uz uvjet da je u njihovu vlasništvu najmanje 67 % ukupne površine poljoprivrednog zemljišta s područja na kojem se planira komasacija
3. uključenost površine poljoprivrednog zemljišta u vlasništvu Republike Hrvatske u odnosu na površinu poljoprivrednog zemljišta u vlasništvu ostalih vlasnika, a koje se prijavljuje za komasaciju kao dio komasacijske gromade
4. Ispunjavanje mjerila iz stavka 1. ovoga članka u prijavi na Javni poziv dokazuje se na temelju priloženih dokumenata iz članka 8. ovoga Pravilnika.

*Kriteriji za vrednovanje kod odabira određenog područja za komasaciju*

## Članak 10.

1. Pravo prvenstva na Javnom pozivu utvrđuje se prema mjerilima za odabir područja komasacije ispunjenima kroz ostvaren broje bodova po slijedećim kriterijima:
2. **Kriterij suglasnosti vlasnika** poljoprivrednog zemljišta**:**
3. suglasnost **vlasnika** od najmanje 50 % + 1 uz uvjet da je u njihovu vlasništvu najmanje 67 % ukupne površine poljoprivrednog zemljišta s područja na kojem se planira komasacija – 10 bodova
4. suglasnost **vlasnika** od najmanje 60 % + 1 uz uvjet da je u njihovu vlasništvu najmanje 67 % ukupne površine poljoprivrednog zemljišta s područja na kojem se planira komasacija – 20 bodova
5. suglasnost **vlasnika** od najmanje 70 % + 1 uz uvjet da je u njihovu vlasništvu najmanje 67 % ukupne površine poljoprivrednog zemljišta s područja na kojem se planira komasacija – 30 bodova
6. suglasnost **vlasnika** od najmanje 80 % + 1 uz uvjet da je u njihovu vlasništvu najmanje 67 % ukupne površine poljoprivrednog zemljišta s područja na kojem se planira komasacija – 40 bodova
7. Kriterij uključenosti poljoprivrednog zemljišta u vlasništvu Republike Hrvatske u komasacijsku gromadu:
8. više od 50% ukupno planirane komasacijske gromade – 10 bodova
9. od 40 – 50% ukupno planirane komasacijske gromade – 20 bodova
10. od 30 – 39% ukupno planirane komasacijske gromade – 30 bodova
11. od 20 – 29% ukupno planirane komasacijske gromade – 40 bodova
12. od 10 – 19% ukupno planirane komasacijske gromade – 50 bodova
13. od 0 – 9% ukupno planirane komasacijske gromade – 60 bodova.
14. Po kriterijima iz stavka 1. ovoga članka ukupno je moguće ostvariti 100 (sto) bodova.
15. Iznimno od stavka 1. i 2. ovoga članka, ako je u Javnom pozivu radi ispunjenja Programa kao prioritet utvrđeno određeno područje komasacije, pravo prvenstva ostvareno na Javnom pozivu prema navedenim kriterijima primjenjuje se nakon područja komasacije koje je utvrđeno kao prioritet.

*Odabir određenog područja na kojem će se provoditi komasacija radi*

## Članak 11.

1. Povjerenstvo provodi postupak vrednovanja prijava koje su zadovoljile uvjete administrativne provjere iz članka 7. ovoga Pravilnika u skladu s kriterijima za vrednovanje iz članka 10. ovoga Pravilnika.
2. Povjerenstvo u postupku vrednovanja iz stavka 1. ovoga članka izrađuje očitovanje s tabličnim prikazom o podnesenim prijavama, prema kojem su vidljivi svi potrebni podaci za donošenje odluke o odabiru određenog područja na kojem će se provoditi komasacija, a očitovanje potpisuju svi članovi Povjerenstva.
3. Ministar, u skladu s očitovanjem s tabličnim prikazom iz stavka 2. ovoga članka, donosi odluku o odabiru područja na kojem će se provoditi komasacija, koju objavljuje na mrežnim stranicama Ministarstva i dostavlja elektronskim putem podnositelju prijave u roku od 30 dana od dana donošenja.

**IX. PRIJELAZNE I ZAVRŠNE ODREDBE**

*Stupanje na snagu*

## Članak 12.

Ovaj Pravilnik stupa na snagu prvoga dana od dana objave u »Narodnim novinama«.

KLASA: 011-01/22-01/\_\_\_

URBROJ: 525-06/0152-22-\_\_\_

Zagreb, \_\_. rujna 2022.

Ministrica

  Marija Vučković, v. r.

## PRILOG I.

|  |
| --- |
| Prilog I. |
| 1. Popis katastarskih čestica (k.č.) komasacijskog područja koje se predlaže za komasaciju  |
| Red. broj: | katastarska općina (matični broj k.o.) | broj k. č. | naziv k. č. | površina k. č. | način uporabe k. č. | upisane osobe (vlasnici-suvlasnici)  |
| 1. |   |   |   |   |   |   |
| 2. |   |   |   |   |   |   |
| 3. |   |   |   |   |   |   |
| a) Popis k. č. komasacijskog područja koje se predlaže za komasaciju –iz zemljišne knjige– s uknjiženim pravom vlasništva Republike Hrvatske |
| Red. broj: | katastarska općina (matični broj k.o.) | broj k. č. | naziv k. č. | površina k. č. | način uporabe k. č. | upisane osobe (vlasnici-suvlasnici)  |
| 1. |   |   |   |   |   |   |
| 2. |   |   |   |   |   |   |
| 3. |   |   |   |   |   |   |
| a) Popis k. č. komasacijskog područja koje se predlaže za komasaciju –iz zemljišne knjige– s uknjiženim pravom vlasništva pravnih ili fizičkih osoba  |
| Red. broj: | katastarska općina (matični broj k.o.) | broj k. č. | naziv k. č. | površina k. č. | način uporabe k. č. | upisane osobe (vlasnici-suvlasnici)  |
| 1. |   |   |   |   |   |   |
| 2. |   |   |   |   |   |   |
| 3. |   |   |   |   |   |   |
| a) Popis k. č. komasacijskog područja koje se predlaže za komasaciju –iz zemljišne knjige– za ostalo zemljište  |
| Red. broj: | katastarska općina (matični broj k.o.) | broj k. č. | naziv k. č. | površina k. č. | način uporabe k. č. | upisane osobe (vlasnici-suvlasnici)  |
| 1. |   |   |   |   |   |   |
| 2. |   |   |   |   |   |   |
| 3. |   |   |   |   |   |   |
| b) Popis k. č. komasacijskog područja koje se predlaže za komasaciju –iz posjedovnih listova– s upisom posjeda Republike Hrvatske |
| Red. broj: | katastarska općina (matični broj k.o.) | broj k. č. | naziv k. č. | površina k. č. | način uporabe k. č. | upisane osobe (vlasnici-suvlasnici)  |
| 1. |   |   |   |   |   |   |
| 2. |   |   |   |   |   |   |
| 3. |   |   |   |   |   |   |
| b) Popis k. č. komasacijskog područja koje se predlaže za komasaciju –iz posjedovnih listova– s upisom posjeda pravnih ili fizičkih osoba  |
| Red. broj: | katastarska općina (matični broj k.o.) | broj k. č. | naziv k. č. | površina k. č. | način uporabe k. č. | upisane osobe (vlasnici-suvlasnici)  |
| 1. |   |   |   |   |   |   |
| 2. |   |   |   |   |   |   |
| 3. |   |   |   |   |   |   |
| b) Popis k. č. komasacijskog područja koje se predlaže za komasaciju – IZ POSJEDOVNIH LISTOVA – za ostalo zemljište  |
| Red. broj: | katastarska općina (matični broj k.o.) | broj k. č. | naziv k. č. | površina k. č. | način uporabe k. č. | upisane osobe (vlasnici-suvlasnici)  |
| 1. |   |   |   |   |   |   |
| 2. |   |   |   |   |   |   |
| 3. |   |   |   |   |   |   |
| 2.1. Katastarske čestice iz prijedloga komasacijskog područja koje koje ne ulaze u prijedlog komasacijske gromade |
| Red. broj: | katastarska općina (matični broj k.o.) | broj k. č. | naziv k. č. | površina k. č. | način uporabe k. č. | upisane osobe (vlasnici-suvlasnici)  |
| 1. |   |   |   |   |   |   |
| 2. |   |   |   |   |   |   |
| 3. |   |   |   |   |   |   |
| 2.2. Katastarske čestice iz prijedloga komasacijskog područja koje koje ulaze u prijedlog komasacijske gromade |
| Red. broj: | katastarska općina (matični broj k.o.) | broj k. č. | naziv k. č. | površina k. č. | način uporabe k. č. | upisane osobe (vlasnici-suvlasnici)  |
| 1. |   |   |   |   |   |   |
| 2. |   |   |   |   |   |   |
| 3. |   |   |   |   |   |   |
| 3. grafički prikaz (kojem je grafička osnova digitalni ortofotoplan) – na kojem su označene granice prijedloga komasacijskog područja i granice zemljišta koje se predlaže za komasacijsku gromadu –  |
| 1. | – postojeće stanje putne i kanalske mreže | prikazuje ili ne prikazuje: DA ili NE |   |
| 2. | – postojeća obilježja krajobraza koja su evidentirana u službenim evidencijama | prikazuje ili ne prikazuje: DA ili NE |   |
| 3. | – položaj zemljišta u vlasništvu Republike Hrvatske | prikazuje ili ne prikazuje: DA ili NE |   |
| 4. | – postojeće stanje putne i kanalske mreže | prikazuje ili ne prikazuje: DA ili NE |   |
| 4. Popis k. č. s iskazom površina katastarskih čestica iz prijedloga komasacijskog područja te grafički prikaz (kao točka 3.) na kojem su označene granice prijedloga komasacijskog područja i granice zemljišta koje se predlaže za komasacijsku gromadu, a koji prikazuje:  |
| 1. | – vinograde | prikazuje ili ne prikazuje: DA ili NE |   |
| 2. | – voćnjake | prikazuje ili ne prikazuje: DA ili NE |   |
| 3. | – maslinike | prikazuje ili ne prikazuje: DA ili NE |   |
| 4. | – ribnjake | prikazuje ili ne prikazuje: DA ili NE |   |
| 5. | – na kojima postoji jednostavna i druga građevina u skladu s pravilnikom  | prikazuje ili ne prikazuje: DA ili NE |   |
| 6. | – na kojima su radovi izvedeni u skladu s pravilnikom  | prikazuje ili ne prikazuje: DA ili NE |   |
| 5. Podatke za prijedlog komasacijskog područja  |
| Red. broj: | ime i matični broj katastarska općina  | ukupna površina | ukupan broj k.č. | prosječna veličina k. č. u vlasništvu RH | prosječna veličina k. č. u vlasništvu fizičkih i pravnih osoba | prosječna veličina k. č. koje je ostalo zemljište |
| 1. |   |   |   |   |   |   |
| 2. |   |   |   |   |   |   |
| 3. |   |   |   |   |   |   |
| 6. Podatke za prijedlog komasacijske gromade |
| Red. broj: | ime i matični broj katastarska općina  | ukupna površina | ukupan broj k.č. | prosječna veličina k. č. u vlasništvu RH | prosječna veličina k. č. u vlasništvu fizičkih i pravnih osoba | prosječna veličina k. č. koje je ostalo zemljište |
| 1. |   |   |   |   |   |   |
| 2. |   |   |   |   |   |   |
| 3. |   |   |   |   |   |   |
| 7. Predviđene radove komasacije |
| 1. |   |   |   |   |   |   |
| 2. |   |   |   |   |   |   |
| 3. |   |   |   |   |   |   |
| Popis akata nadležnih javnopravni tijela i pravnih osoba prema točkama 8 - 18. stavka 1. članka Pravilnika – upisati na kraju: IMA ili NEMA – |
| 8. očitovanje nadležnog upravnog tijela jedinice lokalne i područne (regionalne) samouprave (u vezi povrata imovine):  |
| 9. uvjerenje nadležnog upravnog tijela jedinice lokalne i područne (regionalne) samouprave nadležnog za prostorno uređenje:  |
| 10. uvjerenje nadležne jedinice lokalne samouprave odnosno Grada Zagreba da k. č. nisu dane u neki od oblika raspolaganja :  |
| 11. posebni uvjeti zaštite prirode koje utvrđuje tijelo državne uprave nadležno za poslove zaštite prirode:  |
| 12. akt nadležnog tijela o prihvatljivosti zahvata komasacije za ekološku mrežu:  |
| 13. očitovanje Hrvatskih voda jesu li katastarske čestice s popisa vodno dobro:  |
| 14. očitovanje Ministarstva unutarnjih poslova nalaze li se k. č. s popisa u minski sumnjivom području:  |
| 15. očitovanje Hrvatskih šuma d.o.o. – UŠP koja je nadležna jesu li su k. č. s popisa obuhvaćene šumskogospodarskim planovima:  |
| 16. očitovanje Hrvatskih autocesta d.o.o. nalaze li se k. č. s popisa na trasi buduće autoceste:  |
| 17. očitovanje Hrvatskih cesta d.o.o. nalaze li se k. č. s popisa na trasi buduće ceste:  |
| 18. očitovanje HŽ Infrastrukture d.o.o. nalaze li se k. č. s popisa na trasi buduće željezničke pruge:  |
| 19. suglasnost vlasnika poljoprivrednog zemljišta na prijedlog idejnog rješenja radi provedbe komasacije u skladu sa Zakonom |
| Red. broj: | Ime i prezime vlasnika | ime i matični broj katastarska općina  | ukupan broj k. č. | ukupna površina k. č. | prosječna veličina k. č. u njegovu | upisati IMA ili NEMA –  |
| 1. |   |   |   |   |   |   |
| 2. |   |   |   |   |   |   |
| 3. |   |   |   |   |   |   |
| 4. |   |   |   |   |   |   |
| 5. |   |   |   |   |   |   |
|   |   |   |   |   |   |   |